
        REPUBLIKA HRVATSKA
     TRGOVAČKI SUD U SPLITU
   STALNA SLUŽBA DUBROVNIK
     Dr. A. Starčevića 23, Dubrovnik
Posl. br. 6-St.737/2016-4

U    I M E   R E P U B L I K E    H R V A T S K E 

R J E Š E N J E

	Trgovački sud u Splitu, Stalna služba u Dubrovniku, po stečajnom sucu tog suda Srđanu Gavraniću, kao sucu pojedincu, odlučujući o zahtjevu FINA Regionalni centar Split za otvaranje stečajnog postupka nad dužnikom CALLUNA društvo s ograničenom odgovornošću za i usluge, Split, Tolstojeva 49, MBS: 060178459, OIB: 18059846821, izvan ročišta, dana 6. ožujka 2017. godine


r i j e š i o    j e

	Odbacuje se prijedlog za otvaranje stečajnog postupka nad dužnikom CALLUNA društvo s ograničenom odgovornošću za i usluge, Split, Tolstojeva 49, MBS: 060178459, OIB: 18059846821.

Obrazloženje

	FINA Regionalni centar Split podnijela je ovom sudu 11. ožujka 2016. godine zahtjev za otvaranje stečajnog postupka nad dužnikom. U prijedlogu se u bitnome navodi da na dan 1. rujna 2015. godine dužnik u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 1.500 dana u ukupnom iznosu od 4.094.912,80 kuna, da ima 1 zaposleni, da nema otvoren račun, da nema drugih podataka o imovini dužnika, kao i da nema zaplijenjenih sredstava na ime predujma za namirenje troškova stečajnog postupka.

	Uvidom u podatke sudskog registra ovog suda utvrđeno je da je rješenjem ovog suda posl.br. St-2162/2015 od 09.09.2016. godine otvoren stečajni postupak nad dužnikom.

	Sukladno čl. 10. Stečajnog zakona (NN 71/2015, dalje u tekstu: SZ) u stečajnom postupku primjenjuj se pravila parničnog postupka. Prema čl. 194. Zakona o parničnom postupku (NN 53/91, 91/92, 112/99, 88/01, 117/03, 84/08, 123/08, 57/11, 148/11, 25/13, dalje u tekstu: ZPP) dok teče postupak, ne može se u pogledu iste stvari voditi drugi postupka. stoga je sud, temeljem čl. 288. u vezi s čl. 194. ZPP, odlučio kao u izreci.

	Zbog navedenog, na temelju navedenih propisa, odlučeno je kao u izreci. 

U Dubrovniku, 6. ožujka 2017. godine

								Stečajni sudac:

								Srđan Gavranić
 





POUKA O PRAVNOM LIJEKU
Protiv ovog rješenja dopušteno je izjaviti žalbu. Žalba se izjavljuje Visokom trgovačkom sudu Republike Hrvatske u Zagrebu u roku od 8 dana od primitka rješenja putem ovog suda u 3 istovjetna primjerka pozivom na gornji poslovni broj spisa. Primitak ovog rješenja računa se sukladno čl. 12. Stečajnog zakona istekom osmog dana od dana objave na e-Oglasnoj ploči Žalba ne odgađa provedbu rješenja (čl. 11. st. 4. OZ).


DN-a (06.03.2017.g.):
· predlagatelju, elektroničkim putem i putem e oglasne ploče,
· e-oglasna ploča suda.

